Mentors speel naelbyt wedstryde | News24
Mentors speel naelbyt wedstryde
DIE Mentors JBay Krieketklub het die afgelope na-week naelbytvertonings op die veld gelewer.
Die eerstespan het naelskraap met een paaltjie teen die Greenbushes Krieketklub gewen: 117/9 vs 116. Denovan Jones en Calvyn Campher het elk drie paaltjies geneem, terwyl die 51 lopies, aangeteken deur Ruben Baartman, die grondslag vir die oorwinning gelê het.
Die tweede span het met 11 lopies teen die NMMU Krieketklub verloor: 88 vs 99. PJ de Beer en Kurt Hammond het onderskeidelik vier en drie paaltjies geneem. Kurt Hammond en Larno Rens het elk onderskeidelik 37 en 18 lopies aangeteken.
Die derde span het punte teen die Despatch Krieketklub ingepalm.
Die drie topspanne speel eerskomende naweek onderskeidelik teen Gamrose Krieketklub, Bloemendal Krieketklub en Kwadesi Krieketklub.